C 184/24
LV
Eiropas Savienības Oficiālais Vēstnesis
25.5.2023.
PIELIKUMS
Turpmākajās lappusēs pievienots Rūpniecības pārmaiņu konsultatīvās komisijas papildatzinums “Rūpniecība 5.0 un koka būvkonstrukciju sektors”:
Rūpniecības pārmaiņu konsultatīvā komisijas atzinums par tematu “Rūpniecība 5.0 un koka būvkonstrukciju sektors” (papildatzinums atzinumam TEN/794)
Ziņotājs: Martin BÖHME Līdzziņotājs: Rolf GEHRING
Pilnsapulces lēmums
15.11.2022.
Juridiskais pamats
Reglamenta 56. panta 1. punkts Papildatzinums
Atbildīgā specializētā nodaļa
Rūpniecības pārmaiņu konsultatīvā komisija (CCMI)
Pieņemts CCMI sanāksmē
27.2.2023.
Balsojuma rezultāts (par/pret/atturas)
29/0/3
1.
Secinājumi un ieteikumi 1.1.
Eiropas Ekonomikas un sociālo lietu komiteja (EESK) uzsver, ka koksnes būvmateriālu izmantošana ir lieliska iespēja, jo koksne ir ilgtspējīga un rentabla alternatīva un papildinājums tādiem tradicionālajiem būvmateriāliem kā betons un tērauds.
Vēl viena šā materiāla priekšrocība ir augstā darba produktivitāte, kas koka būvkonstrukciju nozarē sniedz iespēju ēkas būvēt ātrāk un efektīvāk.
Arī iespēja konstrukcijas elementus izgatavot rūpnīcā mazina izmaksas un palielina ēku drošību.
1.2.
Darbaspēka izglītība, apmācība un mūžizglītība koka būvkonstrukciju jomā ir svarīgāka nekā jebkad agrāk.
Izglītībai un apmācībai jābūt uz visu sociālo partneru iesaisti balstīta sociālā dialoga rezultātam.
1.3.
EESK uzskata, ka koka būvkonstrukciju nozares stiprināšana paplašinās darba ņēmēju iespējas, it īpaši lauku apvidos.
Pienācīgas kvalitātes nodarbinātība mežsaimniecības un koka būvkonstrukciju nozarē var uzlabot ekonomisko stāvokli lauku apvidos, kuros svarīga nozīme ir mežsaimniecībai.
1.4.
EESK uzsver daudzos ieguvumus, ko koka būvkonstrukcijas sniedz videi.
Viens no lielākajiem ieguvumiem ir tas, ka koksne ir atjaunojama izejviela, kas gan būvkonstrukciju ražošanas un ēku būvniecības procesā, gan to ekspluatācijas ciklā rada daudz mazāku CO2 emisiju daudzumu nekā citi būvmateriāli.
Turklāt, lai koksni varētu izmantot būvniecībā, meži ir jāuztur un jākopj, un tāpēc šāda izmantošana stimulē ilgtspējīgu mežu apsaimniekošanu.
Augšanas posmā koksne no atmosfēras piesaista un uzglabā CO2.
Ja koksni izmanto kā būvmateriālu, tā kļūst par zaļo būvmateriālu un tādējādi kopumā palīdz samazināt siltumnīcefekta gāzu emisijas.
1.5.
EESK norāda uz nesenajām publikācijām par būvniecību un būvizstrādājumiem, it īpaši uz atzinumiem “Saskaņoti būvizstrādājumu tirdzniecības nosacījumi” (1) un “Koka būvkonstrukcijas CO2 emisiju samazināšanai būvniecības nozarē” (2).
(1) (2)
OV C 75, 28.2.2023., 159. lpp.
Koka būvniecība CO2 emisiju samazināšanai ēku sektorā (skatīt šā OV 18. lpp.).